open-index/open-wikipedia-markdown huggingface dataset:
מכונת הכתיבה

**מכונת הכתיבה** היא שמה של יצירה מוזיקלית תזמורתית קצרה אשר נכתבה בידי המלחין האמריקאי לרוי אנדרסון, מסווגת לז'אנר המוזיקה הקלאסית הקלה וכוללת מכונת כתיבה ככלי הקשה סולני.

## הלחנה
אנדרסון השלים את היצירה "מכונת הכתיבה" ב-9 באוקטובר 1950 כאשר שהה בוודברי קונטיקט . הבכורה בוצעה כשלוש שנים מאוחר יותר, ב-8 בספטמבר 1953 במהלך הקלטה לחברת דקה רקורדס עם תזמורת הטיילת של בוסטון. ויליאם זאין (William Zinn) ופלויד וורל (Floyd Werle) עיבדו את היצירה לתזמורות כלי קשת ותזמורות כלי נשיפה.

שם היצירה מתייחס לעובדה כי הכלי הסולני ביצירה הוא מכונת הכתיבה, אשר יש לה שלושה סוגי צליל שונים – צליל הקלדה, ה"פעמון" אשר מודיע על מעבר העגלה לשורה הבאה, וצליל החזרת העגלה לאחור. בחלק מהביצועים צליל החזרת העגלה מבוצע על ידי כלי אחר, כגון גווירו חליל או כינור.

מכונת הכתיבה מתוכננת כך שלא ניתן ללחוץ על שני מקשים או יותר במקביל כדי למנוע מצב של תקלה או חסימה. לפי אנדרסון, הקטע הסולני מאתגר לביצוע בשל מהירות ההקלדה שהוא מציב, המהווה אתגר לגמישות האצבעות ושורש כף היד.

לאחר בכורת היצירה היא התקבלה בביקורות חיוביות: "אחת מהיצירות הכי שנונות ברפרטואר התזמורתי", ו"על אף היעלמותן מהציבור, אנדרסון הופך את מכונת הכתיבה לפריט חביב לקהל".

מכונת הכתיבה מוגדרת ככלי הקשה, על כן לרוב המבצע יהיה נגן כלי הקשה או מתופף, ולעיתים רחוקות מנצח התזמורת.

## בתרבות
בארצות הברית היצירה הופיעה במסגרת סרטיו של ג'רי לואיס "מי מטפל בחנות?"  ו"עובד בקושי" , וכן במסגרת שעת הקומדיה של קולגייט.

בישראל היצירה מוכרת הודות לשימושה כאות ליומן החדשות של קול ישראל בשבת בבוקר. בנוסף, כשניסו לפני שנים אחדות להחליף אותו, קמה מחאה ציבורית כללית והרעיון נגנז.

כמו יצירות נוספות של אנדרסון, היצירה מבוצעת בעיקר בתור הדרן.

## קישורים חיצוניים
* 
* 
* 

## הערות שוליים

קטגוריה:יצירות במוזיקה קלאסית
קופה אמריקה 1953

[שמאל|ממוזער|250px|[נבחרת פרגוואי בכדורגל|נבחרת פרגוואי, זוכת הקופה אמריקה]]
**[[קופה אמריקה|אליפות אמריקה הדרומית]] [[1953]]** (בספרדית: **Campeonato Sudamericano de Football 1953**) היא המהדורה ה-22 של אליפות אמריקה הדרומית בכדורגל. הטורניר נערך בפרו בין 22 בפברואר ל-1 באפריל 1953, ואורגן על ידי התאחדות הכדורגל הדרום אמריקאית (CONMEBOL). בטורניר הגמר השתתפו שבע נבחרות החברות בהתאחדות. פרגוואי זכתה בטורניר בפעם הראשונה בתולדותיה. הטורניר כולו נערך באצטדיון הלאומי שבלימה.

ארגנטינה וקולומביה פרשו מהתחרות ולא השתתפו בה. לא היו שלבי מוקדמות לטורניר. שתי נקודות התקבלו בניצחון, נקודה אחת לתוצאת תיקו ואפס נקודות להפסד. אם והתקבל שוויון נקודות בין שתי ומעלה הנבחרות המובילות בבית, משחק גמר יערך כדי לקבוע מי הזוכה.

כמו בטורניר הקודם, ברזיל ופרגוואי הובילו את הבית בשוויון נקודות וניגשו למשחק גמר, רק שבפעם הזו פרגוואי ניצחה וזכתה לאחר תוצאת 2–3.

## נבחרות
 (מארחת) 
 
 (מחזיקת הגביע) 
 
 
 

## המשחקים

----

----

----

----

----

----

----

----

----

המשחק הוכרע לטובת פרו בעקבות התנהלות בלתי ספורטיבית מצד פרגוואי על כך שביצעה חילוף יתר על המידה. השחקן מילנר איילה הורחק לשלוש שנים על שבעט בשופט.
----

----

----

----

----

----

----

----

----

----

המשחק הופסק בדקה ה-66', והוכרז לטובת צ'ילה בעקבות התנהגות בלתי ספורטיבית מצד בוליביה.
----

## משחק הגמר
עם סיום המשחקים בבית התקבל שוויון נקודות בין ברזיל לפרגוואי, ולכן שתיהן שיחקו במשחק גמר על זהות הזוכה, כמו בטורניר הקודם. אחרי שכדורגלן העבר מנואל פלייטס סוליץ' הפך למאמנה של פרגוואי, היא החלה באימונים קשים בכדי להגיע בכושר הטוב ביותר לטורניר זה. התוצאות היו ראויות כשפרגוואי זכתה בתואר כשהיא בלתי מנוצחת, ועם ניצחון במשחק הגמר 2–3 על ברזיל ונקמה על הטורניר הקודם.

## מלכי השערים
;7 שערים
* פרנסיסקו מולינה
;5 שערים
* ז'וליניו
;4 שערים
* אנחל ברני
* רובן פרננדס
* אוסבלדו באלסיירו
;3 שערים
* בלטזר
* אטיליו לופז
* קרלוס רומרו
* דונלד פלאז

## קישורים חיצוניים

* נתונים על קופה אמריקה 1953
*קופה אמריקה 1953 בארכיון RSSSF

קטגוריה:קופה אמריקה
קטגוריה:תחרויות כדורגל ב-1953
קטגוריה:פרגוואי: כדורגל
קטגוריה:תחרויות כדורגל בפרו
קטגוריה:לימה: ספורט
איליה אבו מאדי

**אִילִיַה אַבּוּ מַאדִי** (בערבית: **إيليا أبو ماضي**, תעתיק מדויק: איליה אבו מאצ'י; באנגלית: **Elia Abu Madi** וגם **Elia D. Madey**; 15 במאי 1890–23 בנובמבר 1957) היה משורר ועיתונאי אמריקאי יליד לבנון שהשתייך לתנועת אל-מהג'ר.

## חייו
אבו מאדי נולד בכפר אל-מוחיידית'ה, כיום חלק מבכפיא שבלבנון, ב-15 במאי 1890 למשפחה נוצרית יוונית-אורתודוקסית. בגיל 11 עבר לאלכסנדריה שבמצרים, שם עבד עם דודו בבקרים במכירת סיגריות ובערבים למד דקדוק ערבי.

## עבודתו
בשנת 1911 פרסם אבו מאדי את קובץ השירים הראשון שלו, ת'דכאר אל-מאדי (تذكار الماضي, "מזכרת העבר"), באלכסנדריה. בתקופה זו היה מפרסם את שיריו במספר כתבי עת לבנוניים אשר יצאו לאור במצרים. זמן קצר לאחר מכן הוגלה על ידי השלטונות העות'מאניים ועזב לארצות הברית, שם התיישב בסינסינטי שבאוהיו. בשנת 1916 עבר לניו יורק והחל בקריירה עיתונאית. בניו יורק נפגש אבו מאדי ועבד עם מספר משוררים ערבים-אמריקנים, לרבות ג'ובראן ח'ליל ג'ובראן. הוא נשא לאישה את בתו של נג'יב דיאב, עורך כתב העת בשפה הערבית מראת אל-ע'רב (مرأة الغرب, "מראת המערב"), והפך לעורך הראשי שלו ב-1918. קובץ השירה השני שלו, איליה אבו מאדי (إيليا أبو ماضي), ראה אור בניו יורק ב-1919; הקובץ השלישי, והחשוב ביותר שלו, אל-ג'דאוול (الجداول, "פלגי המים"), הופיע ב-1927. ספריו הנוספים היו אל-ח'מאא'ל (الخمائل, "הסבכים"), שפורסם ב-1940, ותיבר ותוראב (تبر وتراب, "עופרות זהב ועפר"), שיצא ב-1960, לאחר מותו.

בשנת 1929 ייסד אבו מאדי את כתב העת שלו, "א-סמיר", בברוקלין. כתב העת התחיל כדו-שבועון, אבל לאחר מספר שנים הוא יצא לאור כיומון חמש פעמים בשבוע.

שיריו ידועים מאוד בקרב ערבים. המשורר, הסופר והעיתונאי גרגורי אורפלי כתב כי "שירתו שגורה ומשוננת בעולם הערבי כמו זו של רוברט פרוסט אצלנו".

## קישורים חיצוניים

* 

קטגוריה:משוררים לבנונים
קטגוריה:עיתונאים לבנונים
קטגוריה:משוררים אמריקאים
קטגוריה:עיתונאים אמריקאים
קטגוריה:מהגרים מלבנון לארצות הברית
קטגוריה:אמריקאים שנולדו ב-1890
קטגוריה:אמריקאים שנפטרו ב-1957
קוט דא'לבאטר

[ממוזער|234x234 פיקסלים|הצוקים של קוט דא'לבטאר באזור [חבל קו (Pays de Caux)]]
**קוט דא'לבּאטר** (בצרפתית: **Côte d'Albâtre**, מילולית: "**חוף ה[[אלבסטר|בהט]]**") היא רצועת חוף הנמצאת בצידה הצרפתי של תעלת למאנש, ומהווה את רוב חופו של מחוז סן-מריטים בחבל נורמנדי עילית. שמה ניתן לה בשל הגוון הלבן של צוקי הגיר הגבוהים שלה, שאורכם כ-120 קילומטרים, ומבחינה גאולוגית היא מהווה חלק מהצוקים הלבנים של דובר, הנמצאים בצידה השני של תעלת למאנש, בדרום בריטניה.
ממוזער|187x187 פיקסלים|חוף אטרטה
החוף משתרע מנמל העיר לה האבר ועד לכפר הדייגים Le Tréport, ולאורכו נמצאות הקומונות דייפ,  ו-. את פני הצוק חוצים שלושה עמקים שנוצרו על ידי נהרות.

קוט דא'לבּאטר נכללת מאז שנת 2009 ברשימת אזורי שימור מיוחדים ורשימת אזורי הגנה מיוחדים של מערכת Natura 2000.

## באמנות
קוט דא'לבּאטר הייתה נושא פופולרי בקרב ציירים אימפרסיוניסטיים, ובהם קלוד מונה, קאמי פיסארו, פייר-אוגוסט רנואר ואז'ן בודן. הצייר גוסטב קורבה, מהזרם האמנותי הריאלסטי שנהג לצייר טבע דומם, צייר אף הוא את החוף וצוקיו. מלחינים שונים נהגו לפקוד את החוף לשם השראה, ובהם קלוד דביסי ואלבר רוסל.

הסופר גי דה מופאסאן, שגדל באטרטה שליד החוף, כתב את הסיפור "האנגלי מאטרטה" בהשראת אירוע אמיתי, שבו הציל מטביעה בים את חייו של המשורר האנגלי אלג'רנון צ'ארלס סווינברן, בשנת 1868.
ממוזער|191x191 פיקסלים|ציור משנת 1819 של קלוד מונה, המתאר סירות דיג מפליגות מתחת לצוקי קוט דא'לבּאטר

## קישורים חיצוניים

## הערות שוליים

קטגוריה:נורמנדי: גאוגרפיה
קטגוריה:נורמנדי עילית
דנה ירקצי

**דנה ירקצי** (נולדה ב-15 באוגוסט 1987) היא עיתונאית ישראלית, כתבת כלכלה בi24NEWS, החל מ-2025. בעבר הייתה כתבת כאן חדשות, כתבת בתל אביב והמרכז של אתר "וואלה!", ובהמשך גם כתבת לענייני רווחה, חינוך ועבודה.

## ביוגרפיה
ירקצי נולדה ברמת גן, למשפחה שעלתה מאיראן. אביה דני (במקור נאדר) היה חייל בצבא השאה. היא בוגרת בית הספר כותרת ללימודי עיתונאות ובוגרת לימודי המזרח התיכון ועיתונאות באוניברסיטת תל אביב.

### קריירה עיתונאית
את תחילת דרכה כעיתונאית החלה ירקצי בתוכנית ערב חדש בטלוויזיה החינוכית, שם שימשה כתחקירנית.

ב-2014 עברה ל"וואלה!" והחלה לשמש ככתבת מחוז תל אביב והמרכז ובהמשך גם כשליחת האתר לגרמניה וככתבת לענייני רווחה חינוך ועבודה.

במאי 2015 ליוותה את נשיא המדינה ראובן ריבלין במשלחת לרגל ציון 50 שנה לכינון יחסי גרמניה-ישראל.

ב-30 בספטמבר 2020, לאחר 6 שנות עבודה ב"וואלה!" הודיעה ירקצי כי היא עוזבת את האתר לטובת מעבר לדסק הכלכלי בכאן חדשות. ב-11 בנובמבר 2020 פרסמה את כתבתה האחרונה באתר, ומאז היא כתבת כלכלה בתאגיד השידור הישראלי.

בין הפרסומים של ירקצי בתאגיד השידור הישראלי ככתבת כלכלה, פרסמה תחקיר על מנכ״ל האוצר לשעבר שי באבד שבנה יחידות דיור בביתו ופרסם אותן להשכרה אף שלא קיבל היתר. בעקבות התחקיר שלחה עיריית הוד השרון לו ולרעייתו אזהרה לפני נקיטת הליכים.

ב-2021 פרסמה תחקיר על איש העסקים דודי אפל ופעיל הליכוד לשעבר. במסגרת התחקיר הציגה כי למרות היותו פושט רגל וחייב מיליוני שקלים לנושים ורשות המיסים ביצע עסקת תיווך במיליונים יחד עם רואה החשבון שלו שמעון כהן. בעקבות התחקיר נעצר על ידי רשות המיסים.

בשנה האחרונה מתמקדת ירקצי ביוקר המחיה. ב-2025 פרסמה סדרת כתבות על מחירי האוכל הרחוב בישראל בהמשך גם עשתה סדרת כתבות על הבנקים והציגה את רווחי השיא והעמלות המופקעות שהם גובים מהציבור

באוקטובר 2025 עזבה ירקצי את כאן חדשות, ועברה לשמש ככתבת כלכלה ותחקירים בi24NEWS.

## קישורים חיצוניים

## הערות שוליים

קטגוריה:סגל i24NEWS
קטגוריה:בוגרי אוניברסיטת תל אביב
קטגוריה:בוגרות אוניברסיטת תל אביב
קטגוריה:בוגרות כותרת - בית ספר לעיתונאות ולתקשורת
קטגוריה:בוגרי כותרת - בית ספר לעיתונאות ולתקשורת
קטגוריה:ישראליות שנולדו ב-1987
קטגוריה:ישראלים שנולדו ב-1987
עונת 1983/1984 בליגת המשנה ההולנדית

**עונת 1983/1984 בליגת המשנה ההולנדית** הייתה העונה ה-28 של ליגת המשנה ההולנדית, שהיא הליגה ההולנדית השנייה.
בסיום עונה זו, מאסטריכט, טוונטה ונאק ברדה העפילו לליגה הראשונה.

## מבנה
על ניצחון הוענקו 2 נקודות ועל תיקו נקודה בודדת. הליגה כללה 17 קבוצות, 13 ששיחקו בעונה הקודמת בליגה, אליהן הצטרפו, היורדות מליגת העל, ניימכן, טוונטה ונאק ברדה והמצטרפת מהליגות החובבניות, R.B.C רוסנדאל. ששיחקו ביניהן במשך 2 סיבובים בני 16 משחקים כל אחד - 32 מחזורים בסה"כ. בסיומם הקבוצות במקומות 1 ו-2 העפילו לליגה הראשונה. הקבוצות שהעפילו לפלייאוף הדירוג התמודדו בבית פנימי והמנצחת העפילה לליגה הראשונה.

## טבלת הליגה

### פלייאוף הדירוג
*הליגה חולקה ל-4 סבבי דירוג, סבב 1 בן 8 מש', סבב 2 בן 8 מש' סבב 3 בן 8 מש' וסבב 4 בן 8 משחקים כ-32 משחקים בסך הכול. בסיום כל סבב המדורגת ראשונה קיבלה כרטיס לפלייאוף הדירוג.

קטגוריה:עונות בליגת המשנה ההולנדית
קטגוריה:תחרויות כדורגל ב-1984
קטגוריה:תחרויות כדורגל ב-1983
כף פוינסט

**כף פוינסט** או **קייפ פוינסט** (באנגלית: **Cape Poinsett**) היא לשון יבשה מכוסה קרח, בקצה הצפוני של אזור חוף באד של ארץ וילקס שבאנטארקטיקה.

## היסטוריה
### מיפוי הכף

אזור קו הגאות העליון של כף פוינסט מופה בשנת 1840 על ידי משלחת החקר של ארצות הברית, בפיקודו של לוטננט צ'אלרס ויקס.

לאחר מכן מופה האזור בהסמך על תצלומי אויר שצולמו על ידי צי ארצות הברית במהלך מבצע היי ג'אמפ (מבצע קפיצה לגובה) בין השנים 1946–1948.

### מקור השם

שמה של הכף ניתן לה על ידי הוועדה המייעצת לשמות אנטארקטיים (Advisory Committee on Antarctic Names ובראשי תיבות: US-ACAN) של ארצות הברית.

הכף נקראת על שם ג'ואל פוינסט, שהיה מזכיר המלחמה של ארצות הברית בממשלו של נשיא ארצות הברית מרטין ואן ביורן.

פוינסט
חג המולד ביולי

**חג המולד ביולי** הוא חג לא רשמי, של חגיגה שנייה של חג המולד, החג נחגג לרוב ב-25 ביולי, אך לעיתים נחגג בדרום אפריקה ב-25 ביוני תחת הכינוי "חג המולד בחורף", ואף נחגג פעם אחת ב-25 באוגוסט.
[ממוזער|חגיגת חג המולד ביולי ב[ארצות הברית]]

## היסטוריה
השם "חג המולד ביולי" נאמר לראשונה באחד השירים במחזמר הצרפתי "ורתר", במשפט "*vous chantez Noël en juillet... c'est s'y prendre à l'avance",* (בעברית: "*כשאתה שר שירי חג מולד ביולי, אתה מקדים את העונה").* 

מקור החג אינו ברור, אך ככל הנראה התפתח בארצות הברית ובאירופה.

בשנת 1933, נחגגה מסיבת חג המולד ביולי הראשונה שהתפרסמה לציבור במחנה קיץ בקרוליינה הצפונית, נהוג לספר בחגיגות החג כי זו הייתה מסיבת חג המולד ביולי הראשונה. שנתיים לאחר מכן, איגוד הבילוי הלאומי פרסם את החגיגה ואת מחנה הקיץ שחגג את זה ותיאר את החגיגה כ"אירוע שנתי מלא מסתורין ופלא".

ב-18 באוקטובר 1940 יצא לאקרנים הסרט ההוליוודי "חג המולד ביולי", שבזכותו זכה החג להכרה לאומית.

ביולי 1942, כחלק ממבצע התרמה לכנסייה הבפיסטית, נחגג חג המולד ביולי בוושינגטון די. סי. בעידודו של הכומר של הכנסייה הבפיסטית של העיר. הכומר סיפר כי הוא חגג את החג לאחר שעשה את אותו הדבר במשך שנים בכנסייתו הקודמת בפילדלפיה.

ביולי 1944 וביולי 1945, הנהגת שירות הדואר של ארצות הברית וצבא ארצות הברית, נחגג החג בעיר ניו יורק ונערכה ארוחה גדולה בעיר לכבודו, כמסע התרמה במטרה לשלוח מכתבים ומזון לחיילים אמריקאים שנלחמים במלחמת העולם השנייה.

החג נחגג באופן שנתי בעיר טולבאג' שבדרום אפריקה.

בארצות הברית, החג נחגג במקומות שונים מדי שנה, ולעיתים רשתות עושות הנחות על מוצריהן לכבוד החג. 

בשנת 2022, החג צוין על ידי רשת הטלוויזיה רוקו ושודרו מספר ספיישלים טלוויזיוניים של חג המולד.

## סיפור החג
ישנו סיפור המספר כי מסיבת חג המולד ביולי הראשונה נחגגה במחנה קיץ בשנת 1933 בקרוליינה הצפונית, כאשר חניכי המחנה החליטו לחגוג את חג המולד על אף שהתאריך אינו היה ה-25 בדצמבר, והם חגגו אותו במשך יומיים בחודש יולי, בתאריכים ה-24 וה-25 ביולי, על מנת לחגוג אותו הם הכינו שלג מכותנה, וקישטו את העצים במחנה. על אף שאין כל הוכחה לכך שזו הייתה מסיבת "חג המולד ביולי" הראשונה, נהוג לספר את הסיפור הזה במסיבות החג.

## הערות שוליים

קטגוריה:אירועי וחגיגות חג המולד
קטגוריה:אירועים בחודש יולי
פרנסיס דרוונט ווד

**פרנסיס דרוונט ווד** (באנגלית:** Francis Derwent Wood**: 15 באוקטובר 1871, קזיק - 19 בפברואר 1926) היה פסל בריטי, חבר אקדמיה המלכותית לאמנויות.

## ביוגרפיה
פרנסיס ווד נולד בעיירה בקאמבריה. הוא נסע ללמוד פיסול בגרמניה ובשנת 1887 חזר להמשך לימודים בלונדון. בשנים 1897–1905 הוא היה מלמד בבית ספר לאמנויות בגלאזגו. בתקופה זו הוא יצר מספר פסלים שהיו חלק של עיטור הבניינים. בשנת 1909 הוא יצר פסל משיש Atalanta, שהעתק מברונזה הוצב בשנת 1929 ליד גשר אלברט.

בשנת 1914 כאשר פרצה מלחמת העולם הראשונה ווד היה מבוגר מדי להתגייס לצבא אך הוא התנדב לעבודה בבית חולים. הוא פיתח שיטה ליצירת מסכות מנחושת לחיילים שנפצעו בפנים. שימוש במסכות אלו נתן לפצועים ביטחון עצמי. הוא עבד בתחום כשנתיים ובתקופה זו יצר כמה מאות מסכות לפצועים. שיטה זו שימשה גם פסלת אמריקאית אנה קולמן לאד.

בשנת 1918 ווד מונה לפרופסור בקולג' המלכותי לאמנות בלונדון וכיהן בתפקיד זה עד לשנת 1923.

בשנת 1918 הוא עשה פסל Canada's Golgotha שתיאר חייל קנדי שנצלב על העץ. פסל זה גרם לתקרית דיפלומטית בין קנדה לבין גרמניה. הפסל נפסל להצגה בתערוכה המתוכננת והוצג מחדש רק בשנות ה-90. בשנת 1919 הוא היה חבר בצוות שעבדו על הסנוטאף של לונדון.

בשנת 1920 ווד נבחר לאקדמיה המלכותית לאמנויות.

## גלריה

קובץ:Statue_of_General_Wolfe,_Westerham-geograph.org-2007498.jpg|ג'יימס וולף, 1911
קובץ:Canada's_Golgotha.jpg|Canada's Golgotha, 1918
קובץ:Liverpool_Cotton_Association_War_Memorial_2019.jpg|אנדרטה לחיילים הנופלים, 1922
קובץ:Francis_Derwent_Wood_-_Statue_pour_sommet_de_fontaine.jpg|פסל אישה, 1903


## קישורים חיצוניים

* ביוגרפיה ועבודות
* פסלים של ווד

## הערות שוליים

קטגוריה:פסלים בריטים
קטגוריה:בריטים שנולדו ב-1871
קטגוריה:בריטים שנפטרו ב-1926
ביטפורט

**ביטפורט** (באנגלית: **Beatport**) הוא שירות מוזיקה אלקטרונית אמריקאי מבית LiveStyle . ביטפורט מכוונת בעיקר לתקליטנים, ומוכרת שירים מלאים של אמני מוזיקה אלקטרונית, וכמו כן משאבים לרמיקסים.

השירות, שהוקם ב-2004, נרכש ב-2013 על ידי SFX Entertainment (כיום LiveStyle ) תמורת קצת יותר מ-50 מיליון דולר. ב-2014, כחלק ממאמץ להרחיב את הקהל שלה, ביטפורט התחילה להציג תוכן חדשותי של ה-EDM, והציעה הזרמת מוזיקה לפי דרישה מהקטלוג שלה, ולשדר אירועי סטרימינג בשידור חי.

ב-1 בפברואר 2016, SFX Entertainment הגישה בקשה לפשיטת רגל, והעמידה למכירה את השירות. עם זאת, במאי 2016, SFX Entertainment השעתה את המכרז המוצע של החברה, וקיצצה את פעילות הסטרימינג והתוכן המקורי של השירות. בדצמבר 2016, SFX Entertainment ביטלה את בקשתה לפשיטת רגל, ושינתה את שמה ל-LiveStyle.

## קטלוג מוזיקה
בעת ההשקה של השירות, ביטפורט הציעה השמעת שירים מ-79 חברות תקליטים אלקטרוניות. במהלך השנים, החברה גדלה והרחיבה את קטלוג המוזיקה שלה כדי לכלול עוד אמנים, והבדילה בין התת-ז'אנרים של המוזיקה האלקטרונית.

### ניהול זכויות דיגיטלי
לכלל השירים בביטפורט אין ניהול זכויות דיגיטלי. אין הגבלות על מספר המכשירים שאליהם ניתן להעביר שיר שנרכש וגם לא מספר הפעמים שניתן לצרוב שיר בודד לתקליטור.

## קישורים חיצוניים
* 

## הערות שוליים

קטגוריה:אתרי אינטרנט שהושקו ב-2004
ביוש גוף

[ממוזער| בריונות כלפי אישה הסובלת מעודף משקל, פרסומת משנת 1942 ל[תוסף תזונה.]]
**[[ביוש]] גוף** (נפוץ גם המושג האנגלי **באדי שיימינג - Body shaming**) הוא פעולה או התנהגות שמשפילות אדם בהתייחס למראה הפיזי שלו. ביוש הגוף עשוי להתייחס למשקל יתר, לרזון, לגובה, שעירות (או היעדרה), צבע שיער, מבנה גוף, תווי פנים, ובמובן הרחב ביותר עשוי להתייחס גם לקעקועים ולפירסינג או למחלות שמותירות סימניים פיזיים כמו פסוריאזיס.

במחקר על סרטי וספרי ילדים שעסק במסרים על חשיבות המראה החיצוני, תוכן מיועד לילדים היה רווי במסרים המדגישים את האטרקטיביות כחלק חשוב ממערכות יחסים ואינטראקציה בין אישית. מבין הסרטים שנבדקו במחקר, שני סרטי דיסני הכילו את המספר הגבוה ביותר של מסרים על יופי. מחקר זה מצא גם כי 64% מהסרטונים שנחקרו הציגו דמויות שמנות כבלתי אטרקטיביות, מרושעות, אכזריות ולא ידידותיות, ויותר ממחצית מהתמונות הציגו צריכה של מזון.

לכמה צורות של ביוש גוף יש מקורות עתיקים באמונות טפלות נפוצות, כמו אפליה נגד אנשים ג'ינג'ים, וסטריאוטיפים כלפי בעלי שיער בלונדיני. כמו כן, אופני ביטוי האפליה עשויים להשתנות משמעותית, בהתאם לקבוצת הגיל. לדוגמה, בקרב ילדים, גבוהים מתוארים לפעמים כגמלוניים. עם זאת, בבגרות, העמדה כלפי הגובה משתנה, שכן זהו אלמנט מוערך בדרך כלל בקרב מבוגרים.

לפעמים ביוש הגוף קשור בתפיסה שגבר או אישה אינם מביעים מספיק גבריות או נשיות. לדוגמה, גברים עם ירכיים רחבות, שדיים בולטים או חסרי שיער פנים עלולים להתבייש בכך שהם נראים נשיים. לחלופין, נשים בעלות כתפיים רחבות עלולות להתבייש בכל שהן נראות גבריות. התאבדות בעקבות ביוש גוף היא גורם המוות הרביעי בשכיחותו בקרב בני 15–19. התופעה מלווה בהיבטים רגשיים, כמו פגיעה בהערכה העצמית ועלולה לגרום להפרעות אכילה, חרדה, הפרעה בדימוי הגוף, הפרעה דיסמורפית בגוף ודיכאון. כמו כן, ביוש גוף עלול להוביל לדיכאון חמור, במיוחד כאשר אנשים חשים כי גופם אינו יכול לעמוד בקריטריונים חברתיים.

## קישורים חיצוניים

## הערות שוליים

קטגוריה:לשון הרע
פאבל סביניין

**פאבל סביניין** (ברוסית: **Па́вел Свиньи́н**; 19 ביוני 1787 – 21 באפריל 1839) היה סופר, צייר ועורך רוסי פורה. הוא היה גיסו של אפולון מייקוב וחותנו של אלכסי פיסמסקי.

## ביוגרפיה
סביניין, היה אנגלופיל, ולכן ליווה את אדמירל דמיטרי סניאבין במשלחת השנייה לאזור הים התיכון והועסק בקונסוליה הרוסית בפילדלפיה בין השנים 1811 ו-1813. הוא היה עוזר של הגנרל ז'אן ויקטור מארי מורו והיה נוכח במותו. ספרו הראשון, Sketches of Moscow and St. Petersburg 1813, הופיע לראשונה בפנסילבניה באנגלית. הוא השאיר את אחד התיאורים הכתובים הראשונים של מוזיקת הכנסייה השחורה בארצות הברית והשיק את פרסום המגזין הספרותי Otechestvennye Zapiski ב-1818.

סביניין היה ביחסי ידידות עם סופרים רוסים רבים, כולל פושקין וגוגול, וקידם את הקריירה של איכרים מוכשרים. בשנת 1830 עזב את הבירה והתיישב באחוזתו הכפרית ליד גליך. סביניין חיבר כמה רומנים ומחזות היסטוריים, מדריך לסנט פטרבורג ופרבריה (ב-5 כרכים, 1816–1828) וקטלוג של נשקיית הקרמלין (1826). האוסף האישי שלו, המכונה "המוזיאון הרוסי", הציג מספר ציורים יקרי ערך, פסלים, כתבי יד, עתיקות, מטבעות ואבני חן. הוא נמכר במכירה פומבית בשנת 1834.

כמזכירו של הנציג הדיפלומטי הרוסי בתחילת המאה ה-19, הוא צייר מספר צבעי מים של החיים באמריקה. מאוחר יותר פרסם ספר על התקופה הזאת.

הוא תיעד את החיים האמריקאיים, ומראה סצנות שהיו נחשבות לא תרבותיות או בלתי פורמליות בחוגים רבים באירופה. כגון עישון בנוכחות נשים, עישון בתוך הבית, גבר מוריד את החליפה בנוכחות נשים ועוד.

## גלריה

File:A Philadelphia Anabaptist Immersion during a Storm MET ap42.95.20.jpg|הטבלה בפילדלפיה בזמן סופה
File:Black Methodists Holding a Prayer Meeting MET ap42.95.19.jpg|תפילה של מתודיסטים בפילדלפיה
File:Washington and Georgetown from the Alexandria Road MET DP153933.jpg|העיר וושינגטון
File:Members of the City Troop and Other Philadelphia Soldiery MET ap42.95.21.jpg|גדודים עירוניים בפילדלפיה
File:Nightlife in Philadelphia—an Oyster Barrow in front of the Chestnut Street Theater MET ap42.95.18.jpg|חיי לילה בפילדלפיה


## קישורים חיצוניים

## הערות שוליים

קטגוריה:ציירים רוסים
קטגוריה:סופרים רוסים
קטגוריה:ילידי 1787
קטגוריה:נפטרים ב-1839
ריקי ריקי

**ריקי ריקי** הוא סרט קומדיה ישראלי משנת 2004 בבימויו של איתן ענר, עם דלית קהן, נירו לוי וטל פרידמן בתפקידים הראשיים.

הסרט היה מועמד לשני פרסים בטקס פרסי אופיר לשנת 2004 - פרס אופיר לעיצוב התלבושות הטוב ביותר (רקפת בהיר) ופרס אופיר למוזיקה המקורית הטובה ביותר (אלון אולארצ'יק).

## תקציר העלילה
ריקי (דלית קהן) היא סטודנטית לעיצוב. היא מתכוננת לחתונתה עם אשר (נירו לוי) ומתלבטת איזו שמלה ללבוש. אשר הוא מנחה תוכנית בערוץ הקהילתי בטלוויזיה ביחד עם נעמי המכונית "הדבורה" (עמנואל הורי). הוא מתוודה בפני ריקי כי בגד בה פעם אחת בלבד עם נעמי. ריקי ההמומה מגרשת אותו מביתה ונוסעת עם אחותה שרון לירושלים להציג את עבודת הגמר שלה בעיצוב - אסלה מתנפחת.

המורה שלה לעיצוב הוא מקס (טל פרידמן) והוא מעתיר שבחים על עבודתה. הוא מסיע אותה לתל אביב ומנסה להתחיל אתה. ריקי מקבלת אתו בתחילה בקרירות אך אחר כך מסכימה לחיזוריו כדי לעורר את קנאתו של אשר. אחותה שרון (מיכל קהן) היא זמרת של להקת רוק של ארבע נגנים שאוהבים לנגן ולעשן ג'וינטים וריקי מסכימה לאכסן אותה בדירתה לאחר שנזרקו מדירות קודמות.

ריקי ושרון הן אחיות יתומות לאחר שהוריהן נספו בשריפה. ריקי מקבלת טיפול פסיכולוגי אצל הפסיכולוגית בתיה (גילה אלמגור) אבל עם הזמן היא מבינה שבתיה זקוקה אף היא לטיפול וסובלת מבדידות. היא מחליטה להפסיק את הטיפול ובתיה פורצת בבכי. ריקי לוקחת אותה לשתות בבר ושם מנסה בליין מבוגר בשם אברם (לני רביץ) להתחיל אתה אבל בתיה מסרבת.

ריקי מבקרת את אשר, מוצאת את נעמי במיטתו ונמלטת משם. אשר רודף אחריה ומסתבך בקטטה עם עבריינים ונפצע קשה. ריקי מבקרת אותו בבית החולים אך מחליטה לחזור אחר כך למקס. פרודתו של מקס, אליזבת (חנה חגין) מגיעה לדירת ורוצה לחזור אליו אבל מקס דורש גט. בינתיים מגיעה ריקי עם המזוודות, רואה את מקס ואליזבת וחוזרת מיד לביתה.

היא מחליטה להתחתן עם אשר שבינתיים השתקם. הם עומדים בחתונה מתחת לחופה אך כשאשר מתכונן לדרוך על הכוס היא חוטפת אותה, רצה ברחובות תל אביב בשמלת כלה עד שמגיעה לגשר הירקון שם היא משליכה אותה, נפגשת שם לפתע עם מקס והקשר ביניהם מתחדש.

## צוות השחקנים

## קישורים חיצוניים

* 
*קדימון לריקי ריקי, באתר יוטיוב
*ריקי ריקי, באתר קרן הקולנוע הישראלי

קטגוריה:סרטי 2004

קטגוריה:סרטים בעברית
קטגוריה:סרטי קומדיה ישראליים
קטגוריה:סרטי קומדיה רומנטית
ראג' קומיקס

**ראג' קומיקס** (באנגלית:**Raj Comics**) היא חברה שפועלת בהודו ומתמחה בהוצאת ספרי קומיקס.

## היסטוריה
החברה הוקמה על ידי ראג'קומר גופטה בשנת 1984 והיא הייתה הוצאה לאור שהתמחה בספרות זולה. החברה זכתה להצלחה ומכרה כמיליון העתקים בשנה.

בניו של מייסד הוצאה לאור היו חובבי קומיקס. בשנת 1986 המשפחה החליטה לעבור לתחום של קומיקס תוך יצירת דמויות מבוססות על התרבות ההודית. החברה מתמחה בתחום פנטזיה ימי הביניים, אימה, מסתורין וגיבורי-על. רוב היצירות מתפרסמות בהינדי ורק הוצאות בודדות באנגלית. עד היום פורסמו כ-35 אלף חוברות קומיקס שנמכרו בהודו ובמדינות נוספות. בנוסף לכך כל יום מתווסף דף חדש לסדרת רשת Raj Rojana.

בשנת 2021 מספר דמויות של החברה היו בין הפופולריות ביותר בהודו.

למרות שיחות שהתקיימו עם אנשי בוליווד טרם צולם סרט קולנוע על בסיס דמויות של ראג' קומיקס.

## דמויות מרכזיות
* **נגראז**' ( Nagraj) הדמות נוצרה בשנת 1986 על ידי ראג'קומר גופטה. הדמות מבוססת על הדמות ממיתולוגיה הודית. עד לשנת 2022 פורסמו כ-170 חוברות של הסדרה הראשי וכמה עשרות חוברות של סדרות משניות. בנוסף לכך צולמו מספר סרטי הנפשה
* **סופרקומנו דרובה** (Super Commando Dhruva) הדמות נוצרה בשנת 1987 על ידי אנופם סינהא. הדמות פעולת בעיר דמיונית Rajnagar בה הוקם כוח מיוחד למלחמה באויבים. מאז שנת 1987 נוצרו כ-150 חוברות. בגלל שכל החוברות הם בהינדי, הדמות כמעט ולא מוכרת מחוץ להודו.
* **בוקאל** (Bhokal) הדמות נוצרה על ידי מנוג' ודאנג'אי גופטה לקומיקסים של פנטזיה אפלה.
***בנקלל** (Bankelal) הדמות נוצרה בשנת 1987. היא דמות קומית שפועלת בתקופת ימי הביניים.
***שאקטי** (Shakti) הדמות נוצרה על ידי אנופם סינהא על בסיס מיתולוגיה הודית. לפני קבלת יכולות-על היא הייתה עקרת בית.

## קישורים חיצוניים
* 

* נתונים על החברה

## הערות שוליים

קטגוריה:חברות קומיקס
קטגוריה:הודו: תרבות
חלב חזירים

ממוזער|235x235 פיקסלים| חזרזירים צורכים חלב חזירים
**חלב חזירים** הוא חלב המיוצר מחזירים, והוא נצרך בדרך כלל על ידי חזרזירים. הוא דומה בהרכבו לחלב פרה, אך הוא מכיל יותר שומן ומים. חלב חזירים נצרך על ידי בני אדם לעיתים רחוקות מאוד, ואינו נחשב למוצר חקלאי בר-קיימא. נעשו מספר ניסיונות לייצר גבינה מחלב חזירים, חלקם היו מוצלחים.

## תיאור
חלב חזיר מכיל 8.5% שומן לעומת 3.5% בחלב פרה. יש לו הרכב קולוסטרום דומה לחלב פרה מבחינת חלבון, שומן ולקטוז.  חזירים שנמצאים בדיאטה עשירה בחלבון מייצרים יותר חלב בהשוואה לחזירים בדיאטה דלת חלבון. הוא מתואר גם כבעל טעם עז יותר מחלב עיזים, ונראה מימי יותר מחלב פרה.
## קושי בחליבת חזירים
חלב חזירים לא נחשב מתאים למאכל אדם, או לייצור מסחרי ממספר סיבות. חזירים נחשבים לחיה קשה לחליבה. החזירה עצמה נרתעת מחליבה, יכולה לא לשתף פעולה או להיבהל מנוכחות אנושית, וחזירות מניקות עשויות להיות אגרסיביות למדי. לחזירות יש 8 עד 16 פטמות קטנות, כל אחת נותנת מעט חלב למשך זמן קצר. זמן החליבה של חזירה יכול להימשך כחמש עשרה שניות לעומת עשר דקות אצל פרה. חזירה עשויה לייצר רק כ-10 קילוגרם חלב ליום, לעומת פרה שיכולה לייצר 40 ק"ג חלב ביום. (כמות הייצור נאמדה באמצעות שקילת חזרזירים לפני ואחרי היניקה.)  בנוסף, אף מכונת חליבה קיימת לא מיועדת לחיבור לסביבות תריסר פטמות וחילוץ חלב למשך 15 שניות בלבד. לבסוף, חזירות, בניגוד לפרות, לא יכולות להיכנס להריון בזמן הנקה, מה שהופך את פעולת חליבת החזירות לעוד פחות כדאית.

## שימושים אנושיים
### גבינה
גבינה המיוצרת מחלב חזירים תוארה כבעלת טעם מרוכז ומועצם של חלב חזירים. השף אדוארד לי הכין גבינת ריקוטה מחלב חזירים ותיאר כטעימה מאוד.

חקלאי הולנדי ייצר את אחת מגבינות הניסוי הראשונות מחלב חזירים. לא פחות מעשרה אנשים עבדו כדי לחלוב את החזירים במשך עשרות שעות. כמה מהניסיונות לייצר גבינה נכשלו, אך הם הצליחו לבסוף לייצר מספר קילוגרמים ודיווחו כי טעמה של הגבינה "גירי ומעט מלוח"  ובהשוואה לגבינות אחרות, היא "מלוחה וקרמית יותר, אך גם גרגירית יותר".  הגבינה נמכרה לקונה אנונימי בארגון צדקה לילדים תמורת 2,300 דולר לק"ג. המחיר שהושג היה גבוה יותר מזן הגבינה היקר ביותר המכונה גבינת פולה, המיוצרת מחלב החמור הבלקני הסרבי.

### בריאות ויופי
סוזנה מונטגומרי, הרוזנת מאגלינטון נהגה לשטוף את פניה בחלב חזירים ואז לשתות אותו. היא המליצה על טיפול זה לאחרים, מכיוון שהאמינה שהוא עוזר לשמור על הגזרה והעור.

## לקריאה נוספת

* 
* 
* 


## הערות שוליים

קטגוריה:חזיר
חזיר
רארש איליה

**רארש אנדריי איליה** (ברומנית: **Rareș Andrei Ilie**; נולד ב-19 באפריל 2003 בבוקרשט שברומניה) הוא כדורגלן רומני המשחק בעמדת קשר הכנף באמפולי מהסרייה ב', בהשאלה מניס.

## קריירת מועדונים
איליה גדל במחלקת הנוער של ראפיד בוקרשט. ב-5 בספטמבר 2020 ערך איליה את הופעת הבכורה שלו בקבוצה הבוגרת של המועדון, בניצחון 2-1 על פאנדורי טרגו ז'יו במסגרת המחזור השני בליגת העל הרומנית לעונת . ב-19 בנובמבר הבקיע את שער הבכורה שלו במועדון, בניצחון 1-0 על מועדון הכדורגל אוניברסיטת קלוז' במסגרת המחזור העשירי בליגה. בסך הכל ערך איליה 58 הופעות ליגה במדי המועדון, בהן הבקיע תשעה שערים.

ב-14 ביולי 2022 חתם איליה בניס מליגת העל הצרפתית.

ב-1 בפברואר 2023 הושאל לחצי עונה למכבי תל אביב.

ב-20 ביוני 2023 הושאל ללוזאן השווייצרית לעונה אחת. ב-24 בינואר 2025 הושאל לקטנזארו האיטלקית מהליגה השנייה עד לסוף העונה. ב-9 ביולי 2025 הושאל לאמפולי.

## קישורים חיצוניים

## הערות שוליים

קטגוריה:כדורגלנים רומנים
קטגוריה:קשרי כדורגל רומנים
קטגוריה:בוקרשט: כדורגלנים
קטגוריה:כדורגלני ראפיד בוקרשט
קטגוריה:כדורגלני ניס
קטגוריה:כדורגלני מכבי תל אביב
קטגוריה:כדורגלני לוזאן
קטגוריה:כדורגלני אמפולי
קטגוריה:רומנים שנולדו ב-2003
פרננדו (כדורגלן)

**פרננדו דוס סנטוס פדרו** (בפורטוגזית: **Fernando dos Santos Pedro**; נולד ב-1 במרץ 1999 בבלו הורזיונטה שבברזיל) הוא כדורגלן ברזילאי המשחק בעמדת החלוץ בקבוצת רד בול זלצבורג מהבונדסליגה האוסטרית.

## קריירת מועדונים
פרננדו גדל במחלקת הנוער של פלמיירס מליגת העל הברזילאית. הוא ערך שתי הופעות ליגה במדי הקבוצה הבוגרת של המועדון, בהן הבקיע שער אחד.

ב-1 ביולי 2018 חתם פרננדו בשחטאר דונצק מליגת העל האוקראינית. ב-25 ביולי ערך את הופעת הבכורה שלו במועדון, בניצחון 2-0 על דסנה צ'רניהיב במסגרת המחזור הראשון בליגה לעונת . ב-29 ביולי הבקיע את שער הבכורה שלו במועדון, בניצחון 3-0 על ארסנל קייב במסגרת המחזור השני בליגה. בסך הכל ערך 18 הופעות ליגה בעונת , בהן הבקיע שני שערים.

ב-1 בספטמבר 2019 הושאל פרננדו לספורטינג ליסבון מליגת העל הפורטוגלית. ב-19 בינואר 2020 חזר לשחטאר דונצק, מבלי ששיחק במדי ספורטינג ליסבון. בסך הכל ערך פרננדו 51 הופעות ליגה במדי שחטאר דונצק, בהן הבקיע תשעה שערים.

ב-1 ביולי 2022 חתם פרננדו ברד בול זלצבורג מהבונדסליגה האוסטרית. ב-22 ביולי ערך את הופעת הבכורה שלו במועדון, בניצחון 3-0 על אוסטריה וינה במסגרת המחזור הראשון בליגה לעונת . במשחק זה הבקיע את שער הבכורה שלו במועדון.

## תארים
;שחטאר דונצק
* אליפות אוקראינה (3): 2018/2019, 2019/2020, 2021/2022
* הגביע האוקראיני (1): 2018/2019

## קישורים חיצוניים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:בלו הוריזונטה: כדורגלנים
קטגוריה:כדורגלני פלמיירס
קטגוריה:כדורגלני שחטאר דונצק
קטגוריה:כדורגלני ספורטינג ליסבון
קטגוריה:כדורגלני רד בול זלצבורג
קטגוריה:ספורטאים ברזילאים באוקראינה
קטגוריה:ספורטאים ברזילאים בפורטוגל
קטגוריה:ספורטאים זרים באוסטריה
קטגוריה:ברזילאים שנולדו ב-1999
לידור אדרי

**לידור אדרי צפר** (נולדה בי"ח בשבט ה'תשנ"ד, 30 בינואר 1994) היא שחקנית ישראלית.

## ביוגרפיה
אדרי נולדה וגדלה בלוד למשפחה מרוקאית מסורתית. למדה בתיכון רמלה לוד במגמת תיאטרון.

בצה"ל שירתה בחיל הרפואה, תחילה בר"מ 2 באסף הרופא ולאחר מכן יצאה לפיקוד בבה"ד 10.

ב-2018 סיימה שלוש שנות לימוד משחק בסל"ה - הסטודיו לאמנויות התיאטרון מיסודו של יורם לוינשטיין. במהלך לימודיה זכתה במלגת קרן שרת לשנת 2017.

בעקבות תאונת דרכים שעברה בשנת 2017 החלה בתהליך של חזרה בתשובה, ולאחר סיום לימודי המשחק פנתה ללמוד במדרשת פנימיות של חב"ד ברמת אביב. אדרי מרצה על סיפורה האישי ברחבי הארץ.

### קריירה
בשנת 2016 גילמה את סיון בסרט סטודנטים בשם "האפשרות השלישית" שכתבה וביימה הדס מעוז.

ב-2018 גילמה את נתי גבאי, אחת מהדמויות הראשיות בסדרה "אילת" שכתבו דוד דהן ועידו דרור וביים אביעד קידר וגילמה את אושר בסדרה "מייקל" שביימו מויש גולדברג ואיתי וייזר ששודרה ב-yes הטלוויזיה בלוויין.

ב-2020 גילמה את ניצן רובינסון, אחת מהדמויות הראשיות בסדרה "זה לא הגיל" שכתבו רועי עידן ורז יובן וביים אורן שקדי; גילמה את בריטני בעלול בסדרה "אבא מטפלת" שביים יוגב יפת ושודרה בערוץ TeenNick; גילמה את אביגיל החובשת בסדרה "מחנה אבא" ששודרה בערוץ KidZ, וגילמה את ריקי דוזלי, אהובתו של אלוש ואחותו של מרקו בסדרה "שעת נעילה" שכתבו רון לשם, עמית כהן ודניאל אמסל וביים ירון זילברמן. באותה שנה שיחקה לצד שולי רנד בפרסומת עבור "חב"ד בקמפוס" בהפקת יהודה גרובייס.

ב-2021 גילמה את סיטל שביט בתה של כוכבה (קרן מור) בעונה השנייה של הסדרה "קופה ראשית" שביים אורן שקדי ומשודרת בערוץ כאן 11; גילמה את רונה מארש בסדרה "בלוגה בלוז" שכתבו נעם נבו ויעל כץ וביים ירון ארזי ואורן נבות, וגילמה את נרקיס בסרט הקולנוע "הברך" שכתב וביים נדב לפיד. באותה שנה הצלטמה לסרט "רות" שכתב עמיאור ארציאל וביימה הילה ארציאל, בהפקת שניאור אנטבי.

בשנת 2022 גילמה את מעיין שלוש בסדרה "ילדים ביער" שכתבה דלית קהן וביימו קהן ואילן עבודי. באותה שנה הצלטמה לסרטון "המונופול של החיים" שכתב יאיר היזמי (על פי שיחה מאת הרבי מליובאוויטש) וביים נועם קידר במסגרת מיזם "רגע של חכמה".

ב-2023 גילמה את יסמין זוהר, דוברת שגרירות ישראל באבו דאבי בסדרה "השגרירות" שיצרו יובל חקלאי, ניב גת וארנון וייס ושודרה ברשת 13.

בשנת 2025 השתתפה בצילומי הסרט "בעלות ברית" של הבמאית החרדית הדסה קרויזר ובהפקת שניאור אנטבי וגילמה את הדמות הראשית של חמי.

בשנת 2026 השתתפה בסדרת דרמה קומית כל האימהות משקרות, שיצרה הבמאית עטרה פריש ושודרה בכאן 11.

### חיים אישיים
אדרי נשואה לדניאל צפר והם הורים לשני ילדים, הם משתייכים לחסידות חב"ד ומתגוררים בשכונת אחיסמך בלוד.

## קישורים חיצוניים

* לידור אדרי, באתר סוכנות השחקנים זוהר יעקובסון
* 
* 
* נועה ירון, , 30 באוגוסט 2020
* 
* 
* רקפת גרוס, "להקים בית חב"ד בטלוויזיה, זו המשימה שלי" – השחקנית לידור אדרי בראיון אישי, ראיון במגזין "פנימה", 5 ביולי 2022
* 
* "לא הבנתי אם אני חיה או מתה": לידור אדרי צפר על התאונה שהפכה את חייה, ראיון בערוץ הידברות

## הערות שוליים

קטגוריה:חיילות חיל הרפואה
קטגוריה:בוגרות תיכון אזורי רמלה-לוד
קטגוריה:בוגרי תיכון אזורי רמלה-לוד
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:שחקניות קולנוע וטלוויזיה ישראליות
קטגוריה:חוזרות בתשובה
קטגוריה:כפר חב"ד: אישים
קטגוריה:ישראליות שנולדו ב-1994
קטגוריה:ישראלים שנולדו ב-1994
יחסי גאורגיה–מיאנמר

**יחסי גאורגיה–מיאנמר** הם היחסים הבילטרליים בין **[[גאורגיה]]** ל**[[מיאנמר|רפובליקה של איחוד מיאנמר]]**.

## היסטוריה
היחסים הדיפלומטיים בין גאורגיה ומיאנמר כוננו ב-16 באוגוסט 1999. הקשרים בין שתי המדינות היו מתוחים מאז מהפכת הוורדים בגאורגיה ב-2003, במיוחד בשל קשריה ההדוקים של מיאנמר עם רוסיה.

נשיא גאורגיה, מיכאיל סאקשווילי, ציין לא פעם את מיאנמר כדוגמה למשטר סמכותני שגאורגיה ביקשה להתרחק ממנו. בשנת 2005, במהלך ביקורו של נשיא ארצות הברית ג'ורג' ווקר בוש בטביליסי, הוא הודיע על תמיכתו בניסיונות האמריקאים לדחוף לרפורמה דמוקרטית ולסיים את הממשל הטוטליטרי במדינה הדרום-מזרחית של אסיה. בשנת 2007, במהלך הנאום השנתי שלו בפני העצרת הכללית של האו"ם, קרא הנשיא סאקשווילי לקהילה הבינלאומית לתמוך בהפגנות הפרו-דמוקרטיות שהתקיימו באותם ימים במיאנמר. ב-2012, כאשר הטיל וטו על הצעת חוק לשחרור אסירים שהוכרו כ"אסירים פוליטיים" על ידי הפרלמנט הגיאורגי, הנשיא סאקשווילי הציג ניגוד חד בין התקדמותה של גאורגיה לעבר הדמוקרטיה לבין המשטר האוטוריטרי של מיאנמר.

בינתיים מיאנמר, בעוד שהיא מכירה רשמית בשלמותה הטריטוריאלית של גאורגיה, התייצבה בעקביות לצד רוסיה בסכסוך הגאורגי-רוסי. בשנת 2006, היא הייתה אחת מ-15 המדינות שהצביעו נגד החלטת האו"ם הקוראת לדיון מחודש בסכסוכים הבדלניים בגאורגיה, אזרבייג'ן, אוקראינה ומולדובה. מאז 2008, מיאנמר הצביעה מדי שנה (פרט לשנת 2016 שבה נעדרה משלחת מיאנמר מהאסיפה הכללית) נגד החלטת האו"ם בחסות גאורגיה הקוראת להחזיר עקורים לאבחזיה ודרום אוסטיה, כולל ב-2013, כשניסה סאקשווילי להפעיל לחץ על סאי מאוק קאם, סגן נשיא מיאנמר במטרה לשנות את עמדת מדינתו. דיפלומטים גאורגים באו"ם משתמשים לעיתים קרובות במשבר פליטי בני הרוהינגה בשנת 2015 כהשוואה למצב הפליטים הגאורגים.

מבחינה תרבותית, גאורגיה ומיאנמר נהנו מיחסים מוגבלים אך לבביים. שלושה סרטים גאורגים שביימו משפחה של במאיות הוקרנו ב-2015 במהלך פסטיבל הסרטים הבינלאומי "Memory" ביאנגון.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ונצואלה–מיאנמר

היחסים הבילטרליים בין הרפובליקה הבוליברית של ונצואלה לרפובליקה של איחוד מיאנמר כוננו ב-20 בנובמבר 1990.

שגריר ונצואלה בווייטנאם מוסמך לתפקיד גם למיאנמר.

ב-29 ביולי 2019, במהלך המשבר הנשיאותי בוונצואלה, הצטרפה נציגות מיאנמר באו"ם להצהרה משותפת, שהופנתה למזכיר הכללי אנטוניו גוטרש, המביעה תמיכה בממשלתו של ניקולס מדורו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מאנדו

**מאנדו** (בדנית: **Mandø**) הוא אי בדנמרק הנמצא באזור החוף הדרום מערבי של יוטלנד. האי משתרע על פני 7.63 קילומטרים רבועים וחיו בו 40 תושבים נכון לינואר 2018.

ניתן להגיע אל מאנדו כאשר יש גאות על פני מסלול לא סלול באורך של כארבעה קילומטרים המחבר את האי ליבשת.

שטחי ביצות עשב רבים מקיפים את האי והם מספקים בין היתר אזורי רבייה לציפורים ואורגניזמים אחרים.

## קישורים חיצוניים

קטגוריה:דנמרק: איים
ניקולאי סברצ'קוב

**ניקולאי סברצ'קוב** (ברוסית: **Николай Сверчков**; 1817–1898) היה צייר רוסי שהתמחה בז'אנר ובסצנות צייד וסוסים. הוא היה חבר באקדמיה האימפריאלית לאמנויות.

## ביוגרפיה
אביו היה אחראי על האורוות הקיסריות. בילדותו עבד עם אביו והחל לצייר חיות.  הוריו התרשמו מעבודתו, וסידרו לו שיעורים באקדמיה הקיסרית לאמנויות עם צייר הקרב, אלכסנדר סאוורויד, מ-1827 עד 1829. הוא לא הצליח לעמוד בקצב התוכנית הקפדנית שם, והועבר לבית ספר בכנסיית פטרוס הקדוש. שם למד מ-1829 עד 1833. עם סיום לימודיו מצא עבודה במשרד הפנים.

הוא צייר בזמנו הפנוי והציג את עבודותיו בתערוכות השנתיות של האקדמיה. ב-1839 הוענק לו התואר "אמן חופשי" ועזב את שירות המדינה. במהלך שנות ה-40, הוא ביקר בכמה חוות הרבעה מפורסמות כדי לצייר סצנות של סוסים שם. בשנת 1850, ציוריו פורסמו בצורת ספר על ידי חברת Velten בקרלסרוהה. 

לאחר מכן, הוא ביקר את המשורר ניקולאי נקראסוב באחוזתו ליד ירוסלב ויצר איורים לכמה מיצירותיו. ב-1852 הוא זכה בתואר "אקדמיה" על ציורי הטרויקה הפופולריים שלו, והפך לפרופסור ב-1855.

משנת 1856 עד 1864 חי באירופה תחילה בפריז, שם הציג בסלון, אחר כך בלונדון ובבריסל. בשנת 1863, ציורו של "ציד הדובים" נרכש על ידי הקיסר נפוליאון השלישי.

עם שובו לסנט פטרסבורג בשנת 1864 הוזמן על ידי הצאר אלכסנדר השני לצייר בד גדול המתאר את יציאתו של הצאר אלכסיי הראשון כדי לבדוק את חייליו בשנת 1664. הוא המשיך לקבל עבודות מהחצר המלכותית עד 1882. לרוב העבודה כללה דיוקנאות סוסים של בני משפחת המלוכה, אבל הוא גם עשה סצנות קרב במיוחד ממלחמת רוסיה-טורקיה.

הוא המשיך להציג לעיתים קרובות, והשתתף בתערוכות בינלאומיות רבות, כולל תערוכת המאה בפילדלפיה.

בסך הכל הוא הפיק 350 ציורים ויותר מאלף רישומים.

## גלריה

File:Alexander II by N. Sverchkov (1871, GIM).jpg|אלכסנדר השני, 1871
File:Nikolaj Sverchkov Trojka 1848.jpg|טרוייקה, 1848
File:Сверчков, Николай Егорович - Охотники в степи (1873).jpg|סצנת צייד, 1873
File:Сверчков Помещица в пути.jpeg|כירכרה בדהירה, 1855


## קישורים חיצוניים

## הערות שוליים

קטגוריה:ציירים רוסים
קטגוריה:רוסים שנולדו ב-1817
קטגוריה:רוסים שנפטרו ב-1898
אגם פרנואה

**אגם פרנואה** (בפורטוגזית: **Lake Paranoá**) הוא אגם מלאכותי הממוקם בברזיליה, עיר הבירה של ברזיל. מי נהר הפרנואה  נסכרו בעת בניית העיר ברזיליה. אורך קו החוף שלו הוא 80 קילומטרים, שטחו 48 קילומטרים רבועים ועומקו המרבי הוא 38 מטרים.

האגם נמצא בגובה של 1000 מטר על פני הים. 

לאגם יש מסלולי הליכה ואזורי פיקניק שמושכים מטיילים ומקומיים כאחד, במיוחד בחודשי הקיץ.
באגם יש שלושה איים.

האגם נחצה על ידי גשר ז'וסלינו קוביצ'ק.
## קישורים חיצוניים

## הערות שוליים

קטגוריה:אמריקה הדרומית: ימות ואגמים
קטגוריה:ברזיל: גאוגרפיה
קטגוריה:ברזיליה
קטגוריה:אגמי אגירה מלאכותיים
עונת 2022/2023 בליגה הלאומית בכדורגל נשים

**עונת 2022/2023 ב[[הליגה הלאומית בכדורגל נשים|ליגה לאומית בכדורגל נשים]]** היא העונה ה-14 בליגת המשנה בכדורגל נשים בישראל, תחת אחריות הההתאחדות לכדורגל בישראל. העונה הסדירה נפתחה ב-13 בספטמבר 2022.

## לקראת פתיחת העונה
הקבוצות שסיימו אחרונות בליגת העל בעונת 2021/2022 וירדו לליגה הלאומית לקראת עונה זו היו בנות נתניה, הפועל באר שבע והפועל רעננה. 

הקבוצות שסיימו ראשונות בליגה הארצית בעונת 2021/2022 והצטרפו לליגה הלאומית לקראת עונה זו היו הפועל קריית ים והפועל בנות מג'דל כרום שעלתה על חשבון עירוני אור יהודה שהחליטה להישאר בארצית.

הפועל מרמורק, שנשארה בליגת העל בתום העונה הקודמת, לא הצליחה להעמיד קבוצה, לא עברה בבקרה התקציבית, הורדה ליגה ולאחר מכן הפסיקה את פעילותה ובמקומה הוחזרה לליגת העל הפועל באר שבע.

בהמשך הוחלט כי בנות אילת שירדה מהליגה הלאומית בתום העונה הקודמת תוחזר אליה ומספר הקבוצות בליגה יעמוד על 11 בשתי העונות הקרובות.

ב-12 לאוקטובר 2022 ואחרי שלושה מחזורים בלבד, הודיעה קבוצת הפועל בנות מג׳דל כרום על פירוקה, בעקבות כך חזרה הליגה הלאומית ל-10 קבוצות והתוצאות של הקבוצות מולן שיחקה מג׳דל כרום נמחקו .

## קבוצות

## טבלת הליגה הסדירה בסיום הסיבוב הראשון

## טבלת הליגה הסדירה בסיום הסיבוב השני

## טבלאות הליגה בסיום העונה
### טבלת הפלייאוף העליון בסיום העונה

### טבלת הפלייאוף התחתון בסיום העונה

## מלכת השערים

## ראו גם
* גביע המדינה בכדורגל נשים 2022/2023

## קישורים חיצוניים
* עונת 2023–2022 בליגה לאומית בכדורגל נשים, באתר ההתאחדות לכדורגל בישראל
* הליגה הלאומית בכדורגל נשים, באתר JSport
* טבלת הליגה הלאומית באתר JSport
* לוח משחקים ותוצאות הליגה הלאומית באתר JSport

## הערות שוליים

קטגוריה:תחרויות כדורגל ב-2022
קטגוריה:תחרויות כדורגל ב-2023
קטגוריה:2023 בישראל: כדורגל
קטגוריה:ישראל: תחרויות כדורגל נשים
קטגוריה:2022 בישראל: כדורגל
מאטרה R.530

**מאטרה R.530** הוא טיל אוויר-אוויר מונחה מכ"ם חצי אקטיבי צרפתי שנכנס לשירות לראשונה בשנת 1962.  הטיל עבר מספר שדרוגים. הדגם הנוכחי מכונה **סופר R.530** ותתי-הדגמים שלו הם **R.530F** ו-**R.530D**.

בשנות ה-60 חיל האוויר הישראלי רכש טילי מאטרה R.530 יחד עם הרכש של מטוסי מיראז' 3. בשירות ישראל הטיל כונה "**יהלום**". הטיל, בדומה להרבה וטילי אוויר-אוויר בזמנו היה לא אמין, והושפע מחוסר האמינות של מערכת המכ"ם של המיראז' 3CJ.

הפעם הראשונה שמטוס אויב הופל באמצעות טיל אויר-אוויר הייתה באמצעות טיל מאטרה R.530 והיא אירעה ב-29.11.66 כשהמצרים הזניקו זוג מטוסי מיג 19S והגיעו למרחק של 4 מייל מהגבול בתוך שטח ישראל. 

דגמים מתקדמים יותר של הטיל נישאים על גבי מטוסי מיראז' F1 ומיראז' 2000.

## מפעילים
250px|ממוזער|דגמי המאטרה סופר R.530.
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## ראו גם
* AIM-132 אסראם
* AIM-9X
* דרבי (טיל)
* איריס-טי

## הערות שוליים

קטגוריה:טילי אוויר-אוויר אירופאיים
קטגוריה:טילי קרקע-אוויר
קטגוריה:טילים צרפתיים
Trampoline

"**Trampoline**" (בעברית: "**[[טרמפולינה]]**") הוא סינגל של שלישיית האינדי פופ האמריקאית שייד, שיצא, על ידי חברת התקליטים פוטו פיניש רקורדס, ב-18 במאי 2018, כסינגל מהמיני-אלבום השני של הלהקה, *Melt*. השיר הופיע בפרסומת ל-MacBook Air באוקטובר 2018. השיר הגיע, בשיאו, למקום הראשון במצעד האיירפליי האלטרנטיבי, ולמקום ה-13 בבילבורד הוט 100.

נכון ליולי 2022, השיר הושמע למעלה מ-197 מיליון פעמים בספוטיפיי, ולמעלה מ-69 מיליון פעמים ביוטיוב.

## ביקורת
האמפ אנדרו, מהמגזין וראייטי, אמר כי השיר הוא שיר "אלקטרו-ג'אם ג'אזי". קלוד רובינסון, מהמגזין *[[Earmilk]]* , תיאר את השיר כ-"שילוב מלהיב של נופי סאונד אלקטרוניים הכוללים לחיצה רגועה בעדינות ורעש כובש של מקלדת". השיר הופיע במקום ה-51 ברשימת 100 שירי 2019 של המגזין בילבורד.

## מיקומי שיא

## נתוני מכירות

## רמיקס של זאין מאליק

רמיקס של השיר, בשיתוף פעולה עם הזמר-יוצר הבריטי, זאין מאליק, יצא ב־26 בספטמבר 2019. הרמיקס נכלל מאוחר יותר במהדורת הדלוקס של *Melt* ובאלבום האולפן הראשון של הלהקה, *High Dive*.

נכון ליולי 2022, גרסת רמי'ס זו הושמעה למעלה מ-429 מיליון פעמים בספוטיפיי, ולמעלה מ-44 מיליון פעמים ביוטיוב.

### מיקומי שיא

## קישורים חיצוניים

## הערות שוליים

קטגוריה:סינגלים מ-2019
קטגוריה:שירים באנגלית
קטגוריה:בלדות פופ
קטגוריה:שירים אלקטרוניים אמריקאיים
גראנד סלאם (ג'ודו)

טורניר **הגראנד סלאם** (באנגלית: **Judo Grand Slam**) בג'ודו הוא טורניר ג'ודו בינלאומי. לאחר המשחקים האולימפיים, אליפות העולם בג'ודו וטורניר המאסטרס, טורנירי הגראנד הסלאם נחשבים לטורנירי הג'ודו מהחשובים ביותר בעולם, בהם הג'ודוקאים מסוגלים לצבור את מרב נקודות הדירוג.

טורניר הגראנד סלאם הראשון נערך בטוקיו בדצמבר 2008. בשנת 2009 נערכו לראשונה טורנירים נוספים גם בפריז, במוסקבה ובריו דה ז'ניירו. בשנת 2013 באקו החליפה את ריו דה ז'ניירו. עד 2013 נערכו ארבעה טורנירי גראנד סלאם מדי שנה. בשנת 2014 הוחלט כי מעתה ואילך יערכו מדיי שנה חמישה טורנירים כאשר הטורניר הנוסף ייערך באבו דאבי. בשנת 2019 נוספו שני טורנירים נוספים. כן נוסף גרנד סלאם תל אביב.

## טורנירי גראנד סלאם
### טורנירי גראנד סלאם 2022
המיקומים בהם התקיימו הטורנירים במהלך שנת 2022:

### מיקומים בשנים קדומות
מיקומים נוספים בהם התקיימו הטורנירים בעבר:

## רשימת הג'ודוקאים שזכו ברוב המדליות

## מספר המדליות בהן זכתה כל מדינה בסך הכל

## הערות שוליים

קטגוריה:תחרויות ג'ודו
אפיק דום מטאל

**אפיק דום מטאל** (באנגלית: **Epic Doom,** בתרגום חופשי: **דום אפי**) הוא תת-ז'אנר של דום מטאל שנוצר על ידי הלהקה קנדלמאס (Candlemass).

## מאפיינים
אפיק דום מטאל הוא אחד מסגנונות הדום מטאל הישנים. אפיק דום משלב את הצד הגרנדיוזי והאפי של ההבי מטאל, יחד עם הקצב האיטי והאווירה הפסימית של דום מטאל מסורתי יותר. אפיק דום מטאל מאופיין בגישה העוצמתית ולפעמים אף אופראית שלו לשירה, המבוצעת לרוב בקול נקי וגבוה, שניתן לעיתים להשוות לסגנון השירה בפאוור מטאל. בנוסף, התיפוף מבוצע לרוב בצורה בומבסטית. אפיק דום מטאל מנסה לתת תחושה "גדולה מהחיים". מילות השירים ודימויים שונים הם בדרך כלל בהשראת פנטזיה או מיתולוגיה, וקיימת תחושה חזקה של ליריקה (מילות שירים) דרמטית.

## מקורות
סגנון האפיק דום מטאל נוצר על ידי הלהקה קנדלמאס (Candlemass). אלבום הבכורה של קנדלמאס, *Epicus Doomicus Metallicus* (שעליו נקרא מאוחר יותר שם הסגנון "אפיק דום") מ-1986, הרחיב את סגנון הדום מטאל המסורתי והוסיף לו שירה בסגנון אופראי ועוצמתי, ליריקה דרמטית, תיפוף בצורה בומבסטית ועוד. קנדלמאס שיפרו וחיזקו את הסאונד האפי שלהם עוד יותר באלבום האולפן הבא, *Nightfall*. להקות כמו Solitude Aeturnus ו-Sorcerer המשיכו את גישת הדום האפי בשנות ה-90, ובכך בישרו על הז'אנר כמוכר ומקובל על ידי מטאליסטים ברחבי העולם.[ממוזער|295x295 פיקסלים|הלהקה [Candlemass|קנדלמאס (Candlemass) נחשבים ליוצרים של סגנון האפיק דום מטאל (Epic Doom Metal)]]

## רשימת להקות
### להקות חלוצות בסגנון
*  Candlemass
*  Solitude Aeturnus
*  Solstice
*  Veni Domine
*  Sorcerer
*  Isole

### להקות נוספות
*  Below
*  Crypt Sermon
*  Procession
*  DoomSword
*  Atlantean Kodex
*  Memory Garden
*  Lord Vigo
*  Smoulder
*  Krux
*  Altar of Oblivion
*  Scald
*  Fvneral Fvkk
*  Memento Mori
*  Archityrants
*  Well of Souls
*  Doomshine
*  Concilium
*  Iron Griffin
*  Monolith Cult
*  The Lone Madman

## ראו גם
* דום מטאל
* Candlemass

## קישורים חיצוניים

## הערות שוליים

קטגוריה:סגנונות מטאל
קטגוריה:דום מטאל
ג'ו רודון

**ג'וזף פיטר רודון** (באנגלית: **Joseph Peter Rodon**; נולד ב-22 באוקטובר 1997 בסוונסי שבוויילס) הוא כדורגלן ולשי המשחק בעמדת הבלם בקבוצת לידס יונייטד ובנבחרת ויילס.

## קריירת מועדונים
רודון גדל במחלקת הנוער של סוונסי סיטי. ב-30 בינואר 2018 הושאל לצ'לטנהאם טאון מהפוטבול ליג השנייה עד לתום עונת , ובסך הכול ערך 12 הופעות ליגה.

ב-11 באוגוסט 2018 ערך את הופעת הבכורה שלו בסוונסי סיטי, בניצחון 0–1 על פרסטון נורת' אנד במסגרת המחזור השני של הפוטבול ליג צ'מפיונשיפ לעונת . בסך הכול ערך 52 הופעות ליגה במדי המועדון.

ב-16 באוקטובר 2020 חתם על חוזה לחמש עונות בטוטנהאם הוטספר מהפרמייר ליג. ב-26 באוקטובר ערך את הופעת הבכורה שלו במועדון, בניצחון 0–1 על ברנלי במסגרת המחזור השישי בליגה לעונת 2020/2021. בסך הכול ערך 15 הופעות ליגה בשתי עונותיו הראשונות במועדון.

ב-2 באוגוסט 2022 הושאל לסטאד רן.

ב-10 באוגוסט 2023 הושאל ללידס יונייטד. ב-12 באוגוסט ערך בכורה כשהחליף את ג'יימי שקלטון בהפסד 0–1 לברמינגהאם סיטי. ב-18 באוגוסט פתח בהרכב במשחק מול וסט ברומיץ' אלביון שהסתיים בתיקו 1-1. ב-20 בספטמבר הורחק בכרטיס אדום במהלך המשחק מול האל סיטי שהסתיים בתיקו 0-0.

ב-2 ביולי 2024 חתם על חוזה קבוע לארבע שנים בלידס יונייטד, ששילמה עבורו לטוטנהאם כעשרה מיליון פאונד. הוא פתח בהרכב במשחק הראשון לעונת 2024/2025 ב-10 באוגוסט מול פורטסמות', שהסתיים בתיקו 3-3. ב-7 בדצמבר כבש שער בכורה בניצחון 0–2 על דרבי קאונטי. בסיום העונה העפילה לידס יונייטד לפרמייר ליג מהמקום הראשון בליגה.

## קריירה בינלאומית
ב-6 בספטמבר 2019 ערך רודון את הופעת הבכורה שלו בנבחרת ויילס, בניצחון 1–2 על נבחרת אזרבייג'ן במסגרת מוקדמות יורו 2020. הוא היה חלק מסגל נבחרת ויילס לטורניר יורו 2020 בשנת 2021, וערך ארבע הופעות בטורניר.

נכלל בסגל נבחרת ויילס לטורניר מונדיאל 2022.

## תארים
;לידס יונייטד
* פוטבול ליג צ'מפיונשיפ: 2024/2025

## קישורים חיצוניים

## הערות שוליים

קטגוריה:כדורגלנים ולשים
קטגוריה:בלמי כדורגל ולשים
קטגוריה:סוונזי: כדורגלנים
קטגוריה:כדורגלני סוונזי סיטי
קטגוריה:כדורגלני טוטנהאם הוטספר
קטגוריה:כדורגלני סטאד רן
קטגוריה:כדורגלני לידס יונייטד
קטגוריה:כדורגלני נבחרת ויילס
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:ולשים שנולדו ב-1997
יאנוש ביהרי

**יאנוש ביהרי** (בהונגרית:**Bihari János**,  21 באוקטובר 1764 – 26 באפריל 1827) היה כנר ומלחין הונגרי ממוצא צועני. הוא היה אחד מממסדי המוזיקה הצוענית ההונגרית ה"קלאסית" ושל סוגת הוורבונקוש. כונה "אורפאוס הצועני".

## קורות חייו
ביהרי נולד בשנת 1764 במשפחה של מוזיקאים צוענים ביישוב נאג'אבון (Nagyabony), בסלובקית: ולקה בלאכובו, בזמנו בממלכת הונגריה, כיום בסלובקיה העצמאית. גם אביו היה כנר. הוא בילה את שנותיו המוקדמות בבן (Böny) במחוזגייר. מוקדם בילדותו למד ביהרי נגינה מבני המשפחה. בגיל 7 שימש כבר ככנר שני (kontrás) בלהקה. חסרים עליו פרטים ביוגרפיים רבים. בשנת 1789 הוא התחתן ביישוב סרדאהיי עם אווה, בת ה-16, בתו של נגן צימבלום מפורסם, שימון באניאק והפך במהרה לכנר ראשון (פרימאש) בלהקת חמיו. אחרי שפעל בעיקר בערים סרדאהיי וקומארנו (קומארום), בשנת 1801 הקים יאנוש ביהרי בעיר פשט תזמורת משלו מורכבת מ-4 כנרים ונגן צימבלום אחד. להקה זו הפכה לפופולרית וערכה סיורי הופעות בערים רבות בהונגריה ומחוצה לה.
בכל מדינה שבה ביקר, למד ביהרי את צביון מוזיקת העם והקלאסית המקומית ואימץ אותן בהופעותיו. נגינתו זכתה להערכתם של מוזיקאים דגולים כמו ליסט (למשל בספרו - "על הצוענים והמוזיקה שלהם בהונגריה" Des Bohémiens et de leur musique en Hongrie (1859)), פרנץ ארקל ובטהובן אותו, לפי דיולה קאלדי, פגש מספר פעמים בווינה. פעילותו המוזיקלית המצליחה אפשרה לו סגנון חיים ראוותני למדי. רכש לעצמו בגדים הדורים, העסיק שרת שהחזיק את כינורו, התארח בבתי מלון מפוארים. ב-1818 נסע לוספרם בה התיידד ושיתף פעולה עם המוזיקאי איגנאץ רוזיצ'קה.
מנגינות שהלחין או עיבד שימשו את ליסט, בטהובן את פבלו סרסטה ואחרים ביצירותיהם.ב-1811 ניגן בפני כינוס הפרלמנט של הונגריה בברטיסלבה (אז פוז'ון). ב-1814 הוא ניגן בפני המשתתפים ב-קונגרס ווינה. ב-1820 הופיע עם להקתו בפני קיסר אוסטריה, פרנץ הראשון על אי בדנובה, בין בודה לפשט.
בשנת 1824 נפצע ביהרי בידו השמאלית ונכותו פגעה בביצועיו. הפופולריות שלו דעכה והוא נפטר בעוני בפשט.

## יצירות
ביהרי השאיר 84 יצירות, רובן ורבונקוש או צ'רדש שהפכו לקלסיקה. הם הועלו על תווים על ידי מוזיקאים עמיתים.
*Hadik óbester nótája
*Hatvágás verbunkos
*Huszár verbunkos
*Sarkantyus verbunkos
*Bihari nótája mikor a pénze elfogyott
*Requiem fia halálára
*Koronációs
*Primiciális
*Palatinus

## הנצחה
*14 באוקטובר 1928 - במלאת מאה שנה למותו של ביהרי - פסל שלו מאת הפסל לסלו ואסארי הוצב בהאי מרגיט בבודפשט, לזכר נשף של הארכידוכס יוזף, פלטין הונגריה, שהתקיים באי הזה ושבו ביהרי ריתק את הקהל. הפסל נהרס בימי מלחמת העולם השנייה ועוצב מחדש ב-1969 על ידי קארוי ראדו. על כן הפסל נמצא לוח זיכרון עם תבליט של קיפוד המחזיק בפיו ענף של אלון, סמל לצועני הונגריה. בטקס המקורי לחניכת הפסל נכח הארכידוכס יוזף-אוגוסט מהבסבורג-לורן, והרבה מוזיקאים צוענים בני התקופה, כולל דיולה פקאר ויוז'ף ז'ני מהוועד לזכרונו של ביהרי וצאצאי האמן.
כיום הפסל הועבר על יד כנסיית מיכאל הקדוש, בטיילת האמנים.

## יאנוש ביהרי במדיה האמנותית
*בטהובן השתמש במנגינה של ביהרי בפתיחה "אישטוואן הקדוש"

## לקריאה נוספת
*Ervin Major - *Bihari János*. Zenei Szemle, 1928.
Ervin Major - *Bihari műveinek tematikus katalógusa Zenei Szemle*, 1928,.

## קישורים חיצוניים

* ביוגרפיה קצרה בלקסיקון ביוגרפי הונגרי
Magyar Életrajzi Lexikon 1000-1990
* קטע וירטואוזי מאת ביהרי בביצוע הלן רוס בערוץ יוטיוב

## הערות שוליים

קטגוריה:כנרים צוענים
קטגוריה:כנרים הונגרים
קטגוריה:מלחינים צוענים
קטגוריה:מלחינים הונגרים
קטגוריה:ילידי 1764
קטגוריה:נפטרים ב-1827